Trolejbusu satiksme Rīgā

thumb|275x275px|Trolejbuss Solaris Trollino 18 III Rīgā
**Trolejbusu satiksme Rīgā** ir viens no sabiedriskā transporta veidiem Latvijas galvaspilsētā, kas nodrošina pasažieru pārvadāšanu Rīgas pilsētas robežās. Kopš 2005. gada 1. janvāra, reorganizējot "Tramvaju un trolejbusu pārvaldi", pārvadājumus ar trolejbusiem veic pašvaldības uzņēmums "Rīgas satiksme". 2017. gadā ar trolejbusiem pārvadāti  pasažieri. Patlaban pasažieru pārvadājumi tiek veikti 22 trolejbusu maršrutos, kuru kopējais garums sasniedz 323 km. Uz 2012. gada 1. jūniju "Rīgas Satiksmes" trolejbusu parks sastāvēja no 302 transporta vienībām. Rīgā atrodas 2 trolejbusu parki, viens — Sarkandaugavā, otrs — Torņakalnā. 2016. gada nogalē visi transportlīdzekļi aprīkoti ar novērošanas kamerām un monitoriem reklāmu un pieturvietu demonstrēšanai.

## Vēsture
Ideja par trolejbusu satiksmi Rīgā parādījās 1935. gadā. Pirmo līniju plānoja uzbūvēt no Sarkandaugavas līdz Mīlgrāvim ar iespēju vēlāk pagarināt to līdz Vecāķiem. 1939. gadā, izstrādājot satiksmes plānu sešiem gadiem paredzēja, ka pirmo trolejbusu līniju atklās 1943. gadā un tā vedīs no Pontonu tilta pa Jelgavas ielu un Vienības gatvi līdz Bišumuižai. Šos plānus nerealizēja Otrā pasaules kara dēļ.

Pēc kara ideja atklāt trolejbusu satiksmi Rīgā vēlreiz aktualizēja. Jau 1947. gada sākumā pieņēma lēmumu par trolejbusu satiksmes izveidošanu. Tā paša gada februārī atklāja pirmo mācību trolejbusu maršrutu no Brasas dzelzceļa stacijas līdz Gaisa tiltam. Tā kopējais garums bija aptuveni kilometrs, kustību tajā nodrošināja divi lietoti Jaroslavļas Autobusu rūpnīcā būvēti JaTB trolejbusi.

Pirmo regulāro trolejbusu maršrutu atklāja 1947. gada 4. novembrī, pulksten 16.30, Gorkija ielas un Komunāru bulvāra krustojumā. Trolejbusi jaunizveidotajā maršrutā kursēja no Viestura dārza līdz Valmieras ielai. 1947. gada nogalē ekspluatācijā atradās trīs trolejbusi: divi JaTb tipa transportlīdzekļi un viens Maskavas Aviācijas rūpnīcā būvēts MTB-82 tipa trolejbuss. Sākotnēji transportlīdzekļi bāzējās 1. tramvaju depo (tagadējais 5. tramvaju depo) teritorijā Brīvības ielā. Vēlāk, pārveidojot 2. tramvaju depo par trolejbusu parku, tos pārvietoja uz Ganību dambi 32. 1947. gadā ar trolejbusiem pārvadāja nedaudz vairāk nekā 169 tūkstoši pasažieru.

1948. gadā atklāja trolejbusu līniju no Centrāltirgus uz Sarkandaugavu. Izveidots 2. maršruts ko drīz pēc tam pagarināja līdz Mežaparkam. 1957. gadā, elektroficējot Rīgas —Skulte dzelzceļu, maršrutus sadalīja un 2. maršruts sāka kursēt no Mežaparka līdz Sarkandaugavas galapunktam. 3. no Centrāltirgus uz Sarkandaugavu no Piecdesmitajos gados trolejbusu parku papildināja ar Engelsā ražotajiem trolejbusiem.

1960. gadā, nodrošinot iedzīvotājiem iespēju ar trolejbusu nokļūt līdz Rīgas pilsētas robežai Atgāzenes apkaimē, atklāts 8. trolejbusu maršruts

1961. gadā atklātas divas jaunas trolejbusu līnijas — 7. uz Āgenskalnu un 9. uz Valentīnas Tereškovas ielu.

Pirmie Čehijā ražotie Škoda markas trolejbusi, kas bija tehniski pārāki par Krievijā ražotajiem trolejbusiem, Rīgā sāka kursēt 1961. gadā, bet pilnībā noņemti no ekspluatācijas 2001. gadā. Kopumā izmantotas 10 šī modeļa trolejbusu versijas. Pirmie bija Škoda 12Tr14 trolejbusi, kurus saņēma 1969. gadā un pirmos norakstīja jau 1984. gadā un beidzot ar Škoda 12TrH29 trolejbusiem, kurus sāka saņemt 1981. gadā un pēdējo norakstīja 2001. gadā.

Pirmos nākamās paaudzes Škodas trolejbusus Škoda 14Tr01 Rīgas pilsēta sāka saņemt 1982. gadā un ekspluatācijā pirmos jaunā tipa trolejbusus nodeva 1983. gada 21. februārī. Nākamās modifikācijas Škoda 14Tr02 trolejbusi parādījās sākot no 1984. gada un tika iepirkti līdz pat 1989. gadam. Savukārt no 1989. gada līdz 1991. gadam tika iepirkti posmainie trolejbusi Škoda 15Tr.

90. gadu beigās tika uzsākta trolejbusu parka atjaunošana, iepirktas trolejbusu Škoda 14Tr un Škoda 15Tr uzlabotās versijas, attiecīgi — Škoda 14TrM un Škoda 15TrM. Bet 1999. gadā eksperimenta kārtā iepirkts viens rūpnīcas *Belkomunmaš* ražotais trolejbuss AKSM-333, 2001. gadā saņemti vēl 10 šādi trolejbusi, pēdējos norakstīja 2015. gadā.

Laikā no 2001. gada līdz 2007. gadam iepirkti 52 Solaris Trollino 18 trolejbusi. 2007.—2009. gadā iepirkti 150 firmas "Škoda" trolejbusi Škoda 24Tr Irisbus, no kuriem lielākā daļa ir aprīkota ar dīzeļģeneratoru, pēc šo trolejbusu piegādes norakstīja lielu daļu Škoda 14Tr trolejbusu.

No 2014. gada oktobra tiek piegādāti Škoda 27Tr Solaris trolejbusi, pavisam plānots piegādāt 125 posmainus trolejbusus ar dīzeļģeneratoru.

No 2022. gada 22. jūnijā no ekspluatācijas izņēma visus 2. paaudzes Solaris Trollino 18 Ganz (izņemot mācību trolejbusu ar borta numuru 16164), no 2. uz 1. parku nosūtīja daļu no 3. paaudzes Trollino 18 III trolejbusiem. Lielākoties tie kursē pa 15. maršrutu.

## Trolejbusu parki
[thumb|250px|Trolejbuss uz [Akmens tilts (Rīga)|Akmens tilta 2009. gadā]]

### 1. trolejbusu parks
* Adrese: Ganību dambis 32, Rīga (Sarkandaugava)
* Apkalpo maršrutus: 1, 3, 4, 5, 11, 12, 13, 15, 16, 19, 20, 22 un 34

### 2. trolejbusu parks
* Adrese: Jelgavas iela 37, Rīga (Torņakalns)
* Apkalpo maršrutus: 4, 9, 12, 14, 17, 18, 19, 23, 25, 27, 31 un 35.

## Bijušo "Tramvaju un Trolejbusu pārvalde" no 1992. gada līdz 2005. gada apkalpotie maršruti

### 1. trolejbusu parks
* Adrese: Ganību dambis 32, Rīga (Sarkandaugava)
* Apkalpoja maršrutus: 1, 2, 3, 4, 5, 10, 11, 13, 15, 16, 19, 20, 22.

### 2. trolejbusu parks
* Adrese: Jelgavas iela 37, Rīga (Torņakalns)
* Apkalpoja maršrutus: 6, 7, 8, 9, 12, 14, 17, 18, 19, 21, 23, 24.

## Trolejbusu modeļi

### Ekspluatācijā esošie trolejbusu modeļi
Ekspluatācijā esošie trolejbusu modeļi. 1. un 2. trolejbusu parkā.

### Ekspluatācijā bijušie trolejbusu modeļi

## Maršruti

### Esošie
[thumb|200px|Trolejbuss [Solaris (autobusi)|Solaris Trollino 18 III (GST-18).]]
[thumb|200px|Trolejbuss [Kalpaka bulvāris|Kalpaka bulvārī.]]
[thumb|200px|Trolejbuss [Krišjāņa Valdemāra iela (Rīga)|Krišjāņa Valdemāra ielā]]
Kopš 2024. gada 1. augusta pasažieru pārvadājumi Rīgā tiek nodrošināti 22 trolejbusu maršrutos.

### Bijušie
***Bijušie trolejbusu maršruti kopš 1947. gada atveršanas trolejbusu maršrutu satiksme.***

1970. gados (apmēram no 1971. līdz 1973. gadam?) eksperimenta veidā parādījās maršruts A un B. A kursēja no Šmerļa pa Brīvības, Raiņa, Marijas/Čaka, Stabu, Avotu, A.Deglava, Nīcgales, Dzelzavas, Vaidavas, Ūnijas, Kastrānes, Tālivalža, Aizkraukles, Lielvārdes, Brīvības līdz Šmerlim. B maršruts kusēja pa šo pašu ceļu pretējā virzienā. Pēc pāris gadiem A/B maršrutu slēdza un tā vietā parādījās 16.maršruts 'Šmerlis — Universitāte' (apkārt pa Lielvārdes, Tālivalža, Kastrānes, u.c. ielām).

No 1983. līdz 1984. gadam periodiski kursēja 13A maršruta trolejbusi no Centrālā kolhozu tirgus līdz 1905. gada parkam.

## Skatīt arī

* Rīgas trolejbusu reģistrācijas numuri
* Autobusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Piezīmes un atsauces

### Piezīmes

### Atsauces

## Ārējās saites

* Rīgas satiksme 
* transphoto.ru — Informācija un attēli par Rīgas sabiedrisko transportu
* Pasažieru ērtībai Rīgā tagad tikai zemās grīdas trolejbusi